கேள்வி: பென்சொடயசெபின் - மருத்துவ பயன்கள் என்பது என்ன?
பதில்: மயக்கம், தூக்கமருந்து, பதற்றக்குறைவு, வலிப்படக்கி, தசை தளர்வு, மற்றும் நினைவு மறப்பு போன்ற இயல்புகள் பொதுவாக பென்சோஸ் கூட்ட மருந்துகளுக்குரியவை. இதைப்பயன்படுத்தி, மதுபோதைக்கு அடிமையானோரை மீட்டல், வலிப்பு, பதற்ற நோய்கள், பதகளிப்புக் கோளாறுகளால் பாதிக்கப்பட்டோர், திகில், கிளர்ச்சியடைந்தோர் மற்றும் தூக்கமின்மையால் அவதிப்படுவோர் போன்றோருக்கு சுகம் தர முடியும். பொதுவாக இச்சந்தர்ப்பங்களில் இவை வாய்வழி மருந்தாகவே பயன்படுகின்றன. எனினும் ஊசிவழியிலும், தசை-குருதி ஊடாகவும், குதவழியாகவும் இம்மருந்தை செலுத்த முடியும்.. பொதுவாக, பென்சொடயசெபின்கள் சிக்கலில்லாத பாதுகாப்பான, குறுகிய காலத்துக்கு பயன்தரும் திறன் மிக்க மருந்துகளாகும். எனினும் இவற்றைப் பயன்படுத்துவதால் ஏற்படும் சகிப்புமை, நோயாளிகளை தமக்கு அடிமையாக்கவும் செய்யும். இவற்றின் நீண்டகாலப் பாவனை, சிந்தனை, மனம் சார்ந்த இயக்கம், நினைவாற்றல் போன்றவற்றில் பெரும் பாதிப்பை ஏற்படுத்தும் என்பதால் இவற்றின் நீண்டகாலப் பாவனையைக் குறைக்க வேண்டும்..
கேள்வி: பென்சொடயசெபின் - பக்க விளைவுகள் பற்றி நீங்கள் என்ன அறிந்துள்ளீர்கள்?
பதில்: தசைத்தளர்வு இயல்பால், பென்சொடயசெபின்களைப் பயன்படுத்துவோருக்கு சுவாச அழுத்தம் ஏற்படலாம். எனவே தசைக் களைப்பு, தூக்கத்தில் மூச்சடைப்பு, மூச்சுக்குழல் அழற்சி, மற்றும் நாட்பட்ட நுரையீரல் அடைப்பு நோய் முதலான பக்கவிளைவுகளை ஏற்படுத்தும். ஆளுமைச் சிதைவு அல்லது மனவளர்ச்சிக் குறை உள்ள நோயாளிகள் இம்மருந்துகளை அடிக்கடி உட்கொண்டால், முரண்பாடான விளைவுகள் ஏற்படலாம். பெரும் மனத் தளர்ச்சிச் சீர்குலைவு, உள்ளவர்களில் இம்மருந்துகளின் பாவனை, தற்கொலைத் தூண்டலையும் ஏற்படுத்தலாம். குடிப்போர், ஆப்பியாய்டு மற்றும் பார்ப்பிசுரேட் பாதிப்புகள் உள்ளோர் பென்சோஸ் மருந்துகளை உட்கொண்டால் உயிராபத்து ஏற்படுமென்பதால், அவர்கள் எச்சரிக்கையாகவே இம்மருந்துகளைக் கையாள வேண்டும். படிமம்:Midazolam.JPG பென்சோஸ்களின் மிகவும் பொதுவான பக்க விளைவுகள் மயக்கம், களைப்பு, குறைவான உணர்வு நிலை என்பனவாகும். உடல் ஒருங்கிணைப்பில் ஏற்படும் கோளாறுகளால் தடுக்கி வீழல், காயங்கள் என்பன - குறிப்பாக - முதியோரில் ஏற்படலாம். வாகனம் ஓட்டும் இயல்பு இழக்கப்படுதல், அதனால் ஏற்படும் வீதி விபத்துகள் ஆண்மை குறைவு மற்றும் விறைப்புத்தன்மை இல்லாமலாதல், மன அழுத்தம், உயர் ரத்த அழுத்தம் என்பன குறிப்பிடத்தக்க பக்கவிளைவுகள். அரிதாக அவதானிக்கப்பட்ட பக்க விளைவுகள் குமட்டல்,பசி, மங்கலான பார்வை, குழப்பம்,கொடுங்கனவுகள் என்பன.
கேள்வி: பென்சொடயசெபின் - கர்ப்பகாலம் பற்றி விளக்கவும்.
பதில்: அமெரிக்க அமெரிக்க உணவு மற்றும் மருந்து நிர்வாகம் நடத்திய ஆய்வொன்றில் தாய்வயிற்றில் உள்ள சிசுக்களில் இது பாதிப்பை ஏற்படுத்தலாம் என்பது தெரியவந்துள்ளது. பென்சோஸ் மருந்தை உட்கொண்டால் குழந்தை பிளவு அண்ணத்துடன் பிறப்பதற்கு 0.06 முதல் 0.07% விழுக்காடு வரை வாய்ப்புகள் உண்டு. வயிற்றிலுள்ள குழந்தைகளுக்கு இவை பொதுவாக ஆபத்து ஏற்படுத்தக்கூடும் என்பதால், டயசெபம் அல்லது குளோர்டையசெபொக்சைடு முதலான ஓரளவு பாதுகாப்பான பென்சோஸ் மருந்துகள் கர்ப்ப காலத்தில் பரிந்துரைக்கப்படுகின்றன .[http://www.rxlist.com/restoril-drug/warnings-precautions.htm Temazepam-Rxlist Pregnancy Category]@ ஏனைய ஆபத்தான மருந்துகளையும் மிகக்குறைந்த அளவில் குறுகிய காலத்துக்கு மட்டும் உள்ளெடுக்கும் போது, சிசுவுக்கு ஏற்படும் பாதிப்புகள் குறைவடையக் கூடும்.
கேள்வி: பென்சொடயசெபின் - முதியோர் குறித்து விரிவாக சொல்லுங்கள்.
பதில்: முதியவர்களில் பென்சோஸ் மருந்துகளின் நன்மைகள் குறைவாகவும் பாதிப்புகள் அதிகமாகவும் உள்ளன. முதியவர்கள் இம்மருந்துகளைப் பயன்படுத்தும் போது, அவர்கள் அதற்கு அடிமையாகவும், நினைவாற்றல் கோளாறுகள், உடலியக்க இசைவு இழக்கப்படுதல், விபத்துக்கள், கீழே விழுதல், இடுப்பு முறிவுகள் ஏற்படல் முதலிய ஆபத்துகளும் அதிகம் ஏற்பட வாய்ப்புகள் உண்டு. மேலும் இம்மருந்துகளுக்கு அவர்கள் அடிமையாகும் போது, மறதிநோய், மன அழுத்தம் அல்லது பதகளிப்புக் கோளாறு முதலான பிரச்சினைகள் ஏற்பட்டு படிப்படியாக அதிகரிக்கும். இம்மருந்துகளால் தான் இவை ஏற்படுகின்றன என்று அறியாமல், அவை வயதாதலின் அறிகுறிகள் என்று தவறாகப் புரிந்துகொள்ளப்பட அதிக வாய்ப்புகள் உண்டு. எனவே, முதியோருக்கு பென்சோஸ் மருந்துகளை குறைந்த காலத்துக்கு, குறைந்த அளவிலேயே பரிந்துரைக்கவேண்டும்.